มีเลือดออกกระปิดกระปอยหลังประจำเดือนหมด เป็นประจำเดือนเมื่อวันที่30พฤศจิกายนประจำเดือนหมดวันที่6ธันวา หลังจากประจำเดือนหมดมีเลือดออกกระปิดกระปอยมาตลอดจนถึงวันนี้ค่ะลักษณะเลือดเป็นสีน้ำตาล วันนี้ได้มีตกขาวปนเลือดไม่อน่ใจว่าเป็นหนองปนเลือดด้วยไหม แต่ไม่มีอาการคัน หรือแสบเวลาปัสสาวะค่ะ ได้ตรวจการตั้งครรภ์พบว่าไม่ได้ตั้งครรภ์ค่ะ ก่อนเป็นประจำเดือน1วันได้มีการกินยาคุมฉุกเฉินไป1ครั้งค่ะ ที่เลือดออกเป็นผลจากที่กินยาคุมฉุกเฉินไหมคะ หรือว่าเป็นอาการของโรคติดต่ออะไรไหม ขอบค่ะ
สวัสดีค่ะ หากประจำเดือนมา 30 พ.ย. - 6 ธ.ค. แล้วหลังจากนั้น มีเลือดออกกะปริดกะปรอยมาจนถึงวันนี้ ถือเป็นอาการเลือดออกผิดปกติจากช่องคลอด โดยหากได้ตรวจหาการตั้งครรภ์แล้วไม่พบ ก็แสดงว่าไม่ได้เกิดจากภาวะแทรกซ้อนของการตั้งครรภ์ โดยเลือดที่ออกผิดปกติ อาจเกิดจากสาเหตุ เช่น- ผลจากการใช้ยาฮอร์โมนต่างๆ โดยหากก่อนหน้านั้น มีการทานยาคุมฉุกเฉิน อาจทำให้มีเลือดออกผิดปกติได้ แต่ก็ไม่น่านานหลายวันค่ะ- การอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- การผลิตฮอร์โมนของรังไข่ผิดปกติ- มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วยหากยังคงมีเลือดออกอยู่ แนะนำควรไปพบสูติ-นรีแพทย์เพื่อตรวจหาสาเหตุ ไม่ควรปล่อยให้มีเลือดออกนานๆ เพราะอาจทำให้เกิดภาวะโลหิตจางตามมาได้ค่ะ